Държавен вестник, бр. 44, 2011 г., стр. 129

БРОЙ  44	
Д Ъ Р Ж А В Е Н  В Е С Т Н И К 	
СТР.  129  
(3) При промяна на обстоятелствата по 
чл. 5, т. 1 и 2 лечебното заведение е длъжно 
да уведоми съответното ТП на НОИ в срок 
5 работни дни.
Чл. 8. Документите по чл. 5, т. 4 и чл. 7, 
ал. 2 се представят на определеното мате­
риалноотговорно лице в ТП на НОИ, което 
вписва данните от тях в регистъра по чл. 6.
Чл. 9. (1) Писмото-искане по чл. 5, т. 4 се 
изготвя от лечебните заведения и съдържа ин­
формация за фактическия брой изразходвани 
бланки болнични листове и необходимостта 
от нови.
(2) Лечебните заведения представят пис­
мото-искане в ТП на НОИ най-късно до 10-о 
число на първия месец от всяко шестмесечие.
Чл. 10. (1) Бланките болнични листове, 
необходими за лечебните заведения, се полу­
чават срещу подпис лично от ръководителите 
им или от изрично упълномощено от тях лице 
за всеки конкретен случай от определеното 
материалноотговорно лице на ТП на НОИ.
(2) При получаване на бланки болнични 
листове от упълномощено лице към докумен­
тите по чл. 8 се прилага и пълномощното на 
това лице.
Чл. 11. Получените от лечебните заведения 
бланки болнични листове се описват от ма­
териалноотговорното лице към ТП на НОИ 
в регистъра по чл. 6.
Чл. 12. Ръководителите на лечебните за­
ведения определят със заповед длъжностното 
лице, от което лекарите (лекарите по дентал­
на медицина) получават бланките болнични 
листове.
Чл. 13. (1) За прихода и разхода на бланките 
болнични листове в лечебните заведения се води 
определена за целта книга (приложение № 4).
(2) Книгата трябва да се прошнурова, 
номерира, завери и подпечата на последната 
страница с надпис, в който се посочват пред­
назначението и наименованието на заведени­
ето, при което се води книгата.
(3) Книгата се заверява от ръководителя 
на лечебното заведение.
(4) Книгата за лечебните заведения за 
извънболнична помощ, които по смисъла на 
ЗЛЗ са индивидуални практики за първична 
или специализирана медицинска помощ, се 
подписва и подпечатва от лекаря, експерт по 
експертиза на временната неработоспособност 
към ТП на НОИ.
(5) Книгата се попълва от ръководителя 
на лечебното заведение или от длъжностното 
лице по чл. 12.
Чл. 14. (1) Повреден болничен лист се 
зачертава с две диагонални черти и върху 
него с големи букви се пише „невалиден“, 
след което се връща на длъжностното лице 
по чл. 12 на лечебното заведение.
(2) Повредените болнични листове се уни­
щожават в края на годината с протокол на 
комисия, определена със заповед на съответния 
ръководител. В протокола задължително се 
вписват серията и номерът на унищожените 
болнични листове.
(3) Протоколът по ал. 2 се изготвя в два 
екземпляра: по един за лечебното заведение 
и за ТП на НОИ. Екземплярът за ТП на НОИ 
се представя на определеното материалноот­
говорно лице ежегодно до 10 януари.
(4) Когато не може да се определи комисия 
по ал. 2 (лечебни заведения за извънболнична 
помощ, които по смисъла на ЗЛЗ са инди­
видуални практики за първична медицинска 
помощ или специализирана медицинска 
помощ), повредените болнични листове се 
предават в ТП на НОИ ежегодно до 10 януари 
с протокол, изготвен в два екземпляра: по 
един за лечебното заведение и за ТП на НОИ. 
Протоколът се заверява от лекаря, експерт по 
експертиза на временната неработоспособност 
към ТП на НОИ, след което екземплярът за 
ТП на НОИ заедно с повредените болнични 
листове се предава на определеното матери­
алноотговорно лице.
(5) Материалноотговорното лице в ТП на 
НОИ вписва в регистъра по чл. 6 серията и 
номера на болничните листове, описани в 
документите по ал. 2 и 4.
(6) Получените в ТП на НОИ повредени 
болнични листове по реда на ал. 4 се уни­
щожават в едномесечен срок от заверяване 
на протокола.
Чл. 15. (1) За своевременното получаване, 
разпределяне и съхраняване на бланките бол­
нични листове отговорност носят директорите 
на ТП на НОИ, а за лечебните заведения – ръ­
ководителите им.
(2) За съхраняване и опазване на получените 
бланки болнични листове лична отговорност 
носи лекарят (лекарят по дентална медицина), 
който ги е получил.
(3) Лицата по ал. 1 и 2 са длъжни да осигурят 
подходящо място със секретно заключване за 
съхраняване на бланките болнични листове.
Раздел III
Попълване на бланките болнични листове
Чл. 16. В болничните листове за времен­
на неработоспособност се попълват всички 
реквизити точно и четливо.
Чл. 17. (1) В полетата на първия ред се 
вписват: номерът на личната амбулаторна 
карта (ЛАК) на лицето, на което се издава 
болничният лист, и номерът от амбулаторния 
журнал, където е регистрирано заболяването, 
или номерът на историята на заболяването.